[{"text_idx": "#000002", "text": "8. klassi noorte ta\u0308helepandamatu toimetamise tulemusena muutus maja pidulikuks, kus oli lisaks ametlikumale poolele koht lo\u0303busal Kuldvillaku ma\u0308ngul ja piknikulaual."}, {"text_idx": "#000003", "text": "Mitte millestki ei pidanud seekordsed lo\u0303petajad ilma ja\u0308a\u0308ma. Loodetavasti oodatakse kodudes lillede ja peolauaga, mis on ilus ja\u0308tk koolimajas toimunule..."}, {"text_idx": "#000004", "text": "Aeg on alati omamoodi, on kordumatu ja erinev. O\u0303igemini oleme meie ajas kordumatud ja erinevad. Kuigi ajaloos leidub sarnasusi, pole meil olnud hetke, et po\u0303hikooli lo\u0303petajate seas oleks vastne isa. Palju o\u0303nne! Tegijaid on siin palju. Kuhu ma ka koolimajas ei vaataks, on paigad, kus olen teid kohanud, ja meenuvad seigad, milles on teist keegi osalenud. LAN-peo ajal jo\u0303usaalis rauda surumas, vahetundides ideid maha mu\u0308u\u0308mas direktori kabineri ukse vahel, u\u0308hendkoorina palmisaalis vahetundides vastu teretamas ja nii edasi."}, {"text_idx": "#000005", "text": "Po\u0303hikooli lo\u0303puklass, nagu te olete, on eriliselt a\u0308ge seltskond. Esimesena sisulistest seostest meenub loovto\u0308o\u0308de kaitsmine ja va\u0308ga isikupa\u0308rased to\u0308o\u0308d. Kooli suurima klassina olete seltskond, kust vo\u0303ivad vo\u0303rsuda vinged tegijad oma valitud suunal ja alal. Teis on uljust, vaprust, kuid ka kindlameelsust ja erilist oskust olla samaaegselt peaga pilvedes ning jalgadega kindlalt maas!"}, {"text_idx": "#000006", "text": "Po\u0303hikooli lo\u0303petamine on oluline verstapost. Siin on rohkem vo\u0303imalusi valida oma rada. Mul on hea meel, et meil tekib va\u0308ga vahva uus gu\u0308mnaasiumiastme lend, kellega saame u\u0308heskoos kutsuda ku\u0308lla erilisi inimesi, ka\u0308ia o\u0303pira\u0308nnakutel Vo\u0303nnust kaugemal ja o\u0303ppida igal sammul. Muutus on see, et \u2019ma pean\u2019 asendub vaikselt \u2019ma tahan\u2019 mo\u0303tteviisiga ja millisena lo\u0303petate gu\u0308mnaasiumi, on juba pa\u0308ris palju igau\u0308he enda teha. O\u0303ppida saab ko\u0303ikjal ja ka ta\u0308hed saavad sa\u0308rada mistahes valikute ja\u0308rel igal pool. Tahtmist on vaja, julgust on vaja ja pealehakkamist."}, {"text_idx": "#000007", "text": "Tunnen teid nii palju, et olen veendunud \u2013 hea tahtmise korral ha\u0308tta te ei ja\u0308a\u0308. Vot seda tahet teile soovingi. Suuremalt jaolt saame tahta u\u0308heskoos uuel aastal o\u0303pinguid planeerides ja o\u0303ppides, kuid samamoodi on to\u0303sist tahet vaja nii kutseo\u0303ppeasutustes ametit o\u0303ppides kui teistes gu\u0308mnaasiumites akadeemilist haridust omandades. Peab mainima, et arukalt ja nutikalt, aga seda teate te juba niigi."}, {"text_idx": "#000010", "text": "Vo\u0303nnu Keskkooli o\u0303ppe- ja kasvatusto\u0308o\u0308 u\u0308le teeb haldusja\u0308relevalvet Haridus- ja Teadusministeerium, e-postiaadress hm@hm.ee."}]